Diari Oficial de la Generalitat Valenciana


Sumari del DOGV 8409, del 24-10-2018 (2018/9599)

RESOLUCIÓ de 17 de setembre de 2018, de la Conselleria d'Educació, Investigació, Cultura i Esport, per la qual es modifica l'autorització al centre docent britànic a Espanya Imagine Montessori School de València.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8409

Data del DOGV
:   24-10-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/9599


Data del document
:   17-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 17 de setembre de 2018, de la Conselleria d'Educació, Investigació, Cultura i Esport, per la qual es modifica l'autorització al centre docent britànic a Espanya Imagine Montessori School de València. [2018/9599]  
L'expedient número 2017/091 ha sigut iniciat a instància del representant de l'entitat titular del centre docent, amb sistema educatiu estranger a Espanya, Imagine Montessori School, amb número de codi de centre 32789063, per la qual sol·licita modificació de l'autorització per ampliació de les ensenyances.  
En l'expedient consten els corresponents certificats expedits per la representació diplomàtica britànica acreditada a Espanya, British Council, en què es constata el compliment dels requisits del país d'origen per a l'autorització temporal:  
- Fins a abril de 2021, per a impartir Prenursery (de 20 a 36 mesos d'edat), del currículum nacional d'Anglaterra i País de Gal·les, amb capacitat per a acollir 32 alumnes.  
- Fins a febrer de 2019, per a impartir des de Nursery (de 3 a 4 anys d'edat) fins a year 5 (de 9 a 10 anys d'edat) del currículum nacional d'Anglaterra i País de Gal·les, amb capacitat màxima per a 155 alumnes.  
Consten en l'expedient els informes favorables de la unitat tècnica i de la Inspecció Educativa pel que fa al compliment, respectivament, del que disposen els articles 5, 6 i 11 i 12 del Reial decret 806/1993, de 28 de maig.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 806/1993, de 28 de maig, sobre règim de centres estrangers a Espanya, i la resta de legislació aplicable.  
Vista la proposta del director general de Centres i Persones Docent, i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar l'autorització del centre, configurat de la manera següent:  
  
Codi: 76102107.  
Denominació genèrica del centre: centre privat estranger.  
Denominació específica del centre: Imagine Montessori School.  
Titular: Zubi Education, Societat Limitada.  
Domicili: carrer Meliana, núm. 5.  
Localitat: València (46901).  
Província: València.  
Ensenyances que s'autoritzen i capacitat:  
S'autoritza la impartició del currículum nacional d'Anglaterra i País de Gal·les, amb caràcter temporal:  
- Fins a abril de 2021, per a impartir Prenursery (de 20 a 36 mesos d'edat), amb capacitat per a acollir 32 alumnes.  
- Fins a febrer de 2019 per a impartir des de Nursery (de 3 a 4 anys d'edat) fins a Year 5 (de 9 a 10 anys d'edat), amb capacitat per a acollir 155 alumnes.  
Alumnat autoritzat: espanyol i estranger.  
  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària, segons el que estableix l'article 8 del Reial decret 806/1993.  
  
Tercer  
La present resolució donarà lloc a les inscripcions corresponents en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta. No obstant això, els seus efectes acadèmics s'han de considerar referits a l'inici del curs acadèmic 2018-19.  
De conformitat amb el que estableixen els articles 112, 123 i 124 de la Llei 39/2015 d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de la seua publicació en el Diari Oficial de la Generalitat Valenciana.  
  
València, 17 de setembre de 2018.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.